Morgunverðarfundur Vegagerðarinnar 21. janúar 2020 Fjölgun ferðamanna síðasta áratug hefur verið fordæmalaus . Álagið hefur aukist á innviði landsins , ekki síst vegakerfið sem hefur þurft að anna mun meiri umferð en ráð var fyrir gert . Áskoranir eru margar , til dæmis er mikilvægt að fjölga áningarstöðum á þjóðvegum , bæði til að auka þjónustu við ferðamenn og ekki síst til að auka öryggi vegfarenda . Ferðamenn á þjóðvegum og áningarstaðir verða til umfjöllunar á morgunverðarfundi Vegagerðarinnar í Hvammi á Grand Hótel Reykjavík , þriðjudaginn 21. janúar klukkan 8.30 til 10 . Allir eru velkomnir . Skráningargjald er 2.500 krónur en innifalið er glæsilegt morgunverðarhlaðborð frá klukkan 8 til 8.30 . Skráning fer fram á tix.is . Beint streymi verður frá fundinum á facebooksíðu Vegagerðarinnar . Erlendir ferðamenn á bílaleigubílum og hringvegurinn 2010 - 2018 Rögnvaldur Guðmundsson , framkvæmdastjóri hjá Rannsóknum og ráðgjöf ferðaþjónustunnar ( RRF ) , kynnir niðurstöður rannsókna RRF á þróun umferðar erlendra ferðamanna á bílaleigubílum á tíu stöðum við hringveginn á tímabilinu 2010 til 2018 . Áningarstaðir Vegagerðarinnar Einar Pálsson forstöðumaður þjónustudeildar Vegagerðarinnar fjallar um áningarstaði Vegagerðarinnar , fjölda þeirra , aðstöðu , upplýsingaskilti og áskoranir vegna aukins fjölda ferðamanna . Hvar vilja ferðamenn stoppa ? Sóley Jónasdóttir verkefnastjóri á hönnunardeild Vegagerðarinnar segir frá verkefni þar sem kortlagðir voru staðir á og við Hringveginn þar sem ferðamenn stoppa til myndatöku . Af hverju Norðurstrandaleið ? Björn H. Reynisson verkefnastjóri hjá Markaðsstofu Norðurlands fjallar um hina nýju Norðurstrandaleið , tilurð hennar , árangur og framtíðarsýn .